CELEX: 62010CN0368
Language: et
Date: 2010-07-22 00:00:00
Title: Kohtuasi C-368/10: 22 juulil 2010 esitatud hagi — Euroopa Komisjon versus Madalmaade Kuningriik

4.12.2010   
            
            
               ET
            
            
               Euroopa Liidu Teataja
            
            
               C 328/10
            
         22 juulil 2010 esitatud hagi — Euroopa Komisjon versus Madalmaade Kuningriik
   (Kohtuasi C-368/10)
   ()
   2010/C 328/18
   Kohtumenetluse keel: hollandi
   
      Pooled
   
   
      Hageja: Euroopa Komisjon (esindajad: C. Zadra ja F. Wilman)
   
      Kostja: Madalmaade Kuningriik
   
      Hageja nõuded
   
   
               —
            
            
               tuvastada, et Madalmaade Kuningriik on rikkunud talle direktiivi 2004/18/EÜ allpool nimetatud artiklitest tulenevaid kohustusi, kuna riigihankelepingu sõlmimise raames kohviautomaatide hankimiseks ja haldamiseks, mis avaldati numbri 2008/S 158-213630 all, on Madalmaade pädev asutus:
            
         
               —
            
            
               direktiivi 2004/18/EÜ (1) artikli 23 lõikeid 6 ja 8 rikkudes näinud tehnilistes kirjeldustes ette Max Havelaar- ja EKO-märgised või vähemalt võrreldavatel ja identsetel kriteeriumidel põhinevad märgised;
            
         
               —
            
            
               selle direktiivi artikli 48 lõikeid 1 ja 2, artikli 44 lõiget 2, igatahes aga artiklit 2 rikkudes võtnud ettevõtja sobivuse hindamisel arvesse kriteeriume ja tõendeid keskkonnanõuetele vastavate ostude ning ühiskondlikult vastutustundliku käitumise kohta;
            
         
               —
            
            
               selle direktiivi artikli 53 lõiget 1 rikkudes lepingu sõlmimise kriteeriume sõnastades viidanud Max Havelaar- ja/või EKO-märgistele või vähemalt võrreldavatel või identsetel kriteeriumidel põhinevatele märgistele;
            
         
               —
            
            
               mõista kohtukulud välja Madalmaade Kuningriigilt.
            
         
      Väited ja peamised argumendid
   
   Komisjoni arvates on Madalmaal rikkunud nende provintsis algatatud riigihankemenetluse raames kohviautomaatide hankimiseks ja haldamiseks neile liidu õigusest, nimelt direktiivist 2004/18/EÜ, riigihankelepingute osas tulenevaid kohustusi. Tuvastatud rikkumiste puhul on tegemist direktiivi artikli 23 lõigete 6 ja 8 (tehnilised kirjeldused), artikli 48 lõigete 1 ja 2, artikli 44 lõike 2 ning igatahes artikli 2 (ettevõtja suutlikkuse hindamine) ja artikli 53 lõike 1 (lepingute sõlmimise kriteeriumid) rikkumisega.
   
      (1)  Euroopa Parlamendi ja nõukogu 31. märtsi 2004. aasta direktiiv 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, lk 114; ELT eriväljaanne 06/07, lk 132)